Sarapan Pagi di Restoran Assalam The Kedai Mamak
| Lepas
briskwalk dekat Taman Eko Botani
, kitorang gi cari sarapan pagi dekat-dekat situ jugak. Restoran Assalam The Kedai Mamak yang terletak dekat Educity Hub, sebelah McDonald's tu jadi pilihan.
Nampak macam hipster pulak kedai mamak ni, bila dah masuk dalam, nah kauu memang pun hipster. Haha! Fancy gila untuk seketul kedai mamak. Ada ruang open air dan juga ruang berhawa dingin. Kitorang pilih untuk duduk dekat dalam, sejuk sikit lepas dah berpeluh briskwalk tadi.
Cantik betul interior dia, ada hiasan "air terjun" ala teh tarik dekat depan entrance. Bahagian siling pulak ada lampu signage ASSALAM. Setiap meja pun ada lampu atas siling yang cantik. Very instaworthy dan sesuai lerr untuk korang yang suka amek gambor POTD. Nak tengok makanan dia tak?
Haaa, fancy ke idok menu kedai mamak? Siap ada quesadilla 😂
Mujur sedap weyyy! And yes, makanan dia sedap-sedap semuanya. Tapi kalau tengok ambience, faham-faham lah kan harga dia macam mana? Standard kedai hipster. Sekali-sekali boleh la makan sini, kalau setiap minggu, rabak jugak poket. Haha!
Nah details!
Restoran Assalam The Kedai Mamak
Ground Floor, Educity Hub, Jln Kampung Lalang, 79100 Iskandar Puteri, Johor
Waktu perniagaan:
Setiap hari Khamis - Selasa
8:00 am - 1:00 am
Last order 12:00 am
Rabu TUTUP
*Jumaat:
Rehat Solat Jumaat 1:00pm  – 2:00pm
Website
 |
Facebook
 |
Instagram


Sedap Juga Bau Scented Candle Tuberose dan Yashioka Gardenia Ni |
Hari tu masa gi rumah Ayen, terpesona betul ciksun dengan bau wangi dalam rumah dia. Memula masuk, mata menangkap jambangan bunga Lily hidup dalam pasu atas meja. Ciksun mengagak, ohh bau wangi bunga ni kot. Tapi lama-lama bila masuk ke dapur, keluar dari toilet pun ada bau wangi tu, jadi musykil pulak ciksun. Sampai la akhirnya mata ciksun menangkap sesuatu dekat rak tepi dinding.
Ohhh, bau wangi scented candle rupanya! Sedapp gila weyy bau lilin 3 wicks dari Bath & Body Works yang jenama White Barn. Lilin Ayen tu White Gardenia, tengok ingredients dia ada White Tuberose jugak. Patut lah wangi! Tuberose kan bunga
Harum Sundal Malam
. Bunga yang dikatakan paling harum di dunia. Ha gituhhh. Terus ciksun berangan nak beli candle tu jugak nyalakan kat rumah. Tapi berapa hari ni duk belek kat website Bath & Body Works, kemain mahal ye harga dia walaupun sekarang ni tengah diskaun harga runtuh gila-gila. RM68 satu jar 3 wicks candle. Tapi tak mampu ciksun buat masa ni. Ada benda lain yang lebih perlu diutamakan.
Maka untuk memujuk hati, ciksun cari lilin kat Shopee yang ada bau Tuberose. Oh, ada jugak rupanya! Tapi 1 wick je la, alaa boleh aje asalkan ada. Baca jugak review supaya nanti tak kecewa. Akhirnya scented candle dari Scent Story Malaysia jadi pilihan hati. Ciksun beli dari
Hamisu Online Store
, bau Tuberose dan bau Yashioka Gardenia. Saja nak tengok bau Gardenia dia macam mana. Sama tak macam Ayen punya kan. Rega dia pulak dari RM18.90 - RM29.90 ikut jenis bau.
Bila dah sampai, nahhh terus tak sabar bukak parcel. Seller bungkus dengan sangat cermat, dua bubble wrap dia guna. Masa dalam bubble wrap pun dah keluar bau sedap manis-manis. Apatah lagi bila kita dah keluarkan jar lilin tu. Bukak tudung jar, hidu. Mmmm, sedap gilerrr! Apa lagi, nyalakan lah! Wehh, memang sedapppp sungguhhh! Alhamdulillah, puas hati ciksun dapat jugak cari pengganti kekecewaan tak dapat beli BBW punya lilin. Hahaha!
Make sure korang nyalakan maksimum 4 jam je tau setiap kali pasang. Jangan lebih dari tu, ikut lah arahan untuk lilin korang tahan lebih lama. Bau dia memang semerbak satu ruang tamu bau dia. Hosmet balik dari kerja, masuk rumah sebut "wangiiiinyaaaa!" Kalau korang nyalakan dalam bilik tidur, boleh tahan seharian bau dia walaupun dah padamkan. Haa macam tu lerrr ibaratnya.
Ciksun suka! Alhamdulillah.


SOROK Cafe, Jalan Gunung Nuang, Shah Alam, Selangor |
Ciksun pergi makan kat sini dengan family adik masa kat Shah Alam hari tu. Santai betul suasana cafe ni. Terletak tepi tasik yang ciksun tak sure la tasik ape, rasa tenang aje duduk lepak sambil makan-makan. SOROK Cafe ni bukak setiap hari, dari pukul 5 petang hingga 12 malam. Tapi diorang akan cuti setiap hari Rabu minggu kedua dan keempat.
Adik ciksun share FB cafe ni sebelum kitorang pergi. Macam-macam jenis menu jugak diorang sediakan. Konsep macam vendor, nasi lemak ada, satay ada, kuetiow ada, western food ada, dessert dengan aiskrim pun ada. Yang paling menggoda anak tekak ciksun masa tengok post-post kat FB diorang adalah kuetiow goreng dia. Maka, sampai-sampai aje memang terus order kuetiow goreng udang.
Nah ciksun share aje lah gambar-gambar masa kat cafe tu ekkk.
Boleh tahan sedap juga, cuma masin sikit la kuetiow nya. Satay besar-besar, nasi lemak serius sedappp. Air bancuh serve dalam kole ayan, nampak klasik sangat. Kalau korang yang duk kat Shah Alam tu tak pernah singgah sini, boleh lah masuk dalam list sekarang jugak. Boleh jadi port lepak santai kan?
SOROK Cafe
Jalan Gunung Nuang U11/3, Bukit Bandaraya, Shah Alam, Malaysia
Buka setiap hari
5 petang - 12 malam
*TUTUP hari Rabu minggu kedua dan keempat
Tiktok:
@warungsorok
Instagram:
@hidingsorok
Facebook:
SOROK


Spending Time With Marshmallow Bukit Kerinchi |
Lahh, ada kawan-kawan tanya mana Marshmallow dalam entri
gathering fans Marshmallow
 tu. Hahaha! Ciksun saja tak share kat situ sebab banyak nau gambar dengan Mallow nye. Naik Bukit Kerinchi empat pagi berturut-turut kan. Mesti la ada ambik gambar Mallow setiap hari sampai penuh gallery 😂
Bagi yang nak tengok Mallow, nah ciksun share cerita bergambar spending time dengan Mallow masa kat KL sebelum raya haji tu.
Hari Pertama - ramai jumpa Mallow hari Ahad. Time ni daddy Mallow baru balik dari bercuti empat hari dekat Bali, Indonesia. Jadinya Mallow lebih excited nak main dengan daddy daripada makan.
Nak ke tempat Mallow makan, kalau dari entrance depan Pusat Komuniti Lembah Pantai, akan turun naik tangga ni. Mengah lah jugak nak naik balik lepas jumpa Mallow.
Marshmallow dan daddy Mallow - tiap hari pagi dan petang daddy masuk bagi makan kalau tak ada apa-apa halangan.
Budak bertuah ni walaupun dah 8 bulan daddy bagi dia makan, dia tetap tak bagi kepercayaan kepada sesiapa pun untuk sentuh dia. Dia akan sangat-sangat terkejut bila someone sentuh walaupun ekor dia. Jadi, agak sukar untuk bawak dia turun dari bukit ni. So, kepada yang tanya kenapa tak bawak balik, ini jawapan dia.
Mallow pandai jaga jarak dia dengan manusia. Kalau hikers nak lalu pun, dia akan duduk tepi dalam semak bagi diorang lalu dulu. So, takde istilah Mallow serang hikers, melainkan hikers yang attack dia dulu.
Kenapa Mallow selalu menggaru perut? Sebab Mallow duduk dalam hutan, banyak nyamuk gigit perut dia dan Mallow pulak suka seret perut dia kat tanah bila happy. Ko cuba golek-golek kat tanah tak pakai baju dulu, baru tahu. Haha! Vitamin, ubat cacing, ubat kutu, setiap bulan kawan-kawan daddy bagi pada Mallow.
Dalam hutan pun Mallow ada musuh, paling ketat adalah monyet ni. And ada juga beberapa ekor anjing liar lain yang masuk dalam hutan. Ada yang suka attack Mallow (team Candy), ada yang Mallow attack (Chipsmore). So, sampai sekarang Mallow takde kawan strays kat atas bukit tu. Melainkan yang datang bawak indoor dog, Mallow nak kawan dengan diorang - Aty, Charlie, dll.
Ramai cakap "sedih je Mallow". Memang muka Mallow jenis monyok gitu ye sebab bentuk kening atas mata dia tu. Dia happy pun muka dia macam tu jugak. Hahaha!
Kawan-kawan daddy Mallow baik hati tanam pokok pudina dan selasih untuk halau nyamuk. Tapi tak sampai seminggu dah hilang satu pokok, da habis mati pokok pudina kena petik oleh hikers lain.
Mallow dengan daddy mesti nak makan bersuap - untuk bonding dan bina kepercayaan Mallow, dan make sure "lantai" hutan tetap bersih tanpa sampah-sarap. Air Mallow cukup dalam hutan ni, sungai pun ada tempat dia minum.
Sampai sekarang, kitorang tak tahu Mallow ni baka anjing apa. Telinga dia unik, capang macam telinga Dobby Harry Potter.
Alhamdulillah untuk kasih sayang yang Allah kongsikan melalui Marshmallow 💖
Semoga Mallow terus sihat walafiat kat sana.
Kesayangan semua.
Bila dia takde je dalam live, orang akan tanya dan risau.
Doakan, one day Mallow akan dapat forever good home.
Nak tengok live Marshmallow setiap hari pukul 7 pagi dan 5 petang, boleh follow TT suami ciksun:
@adybudika


Trak Imersif 360° MILO® Goodness

‘Bagaimanakah MILO® dihasilkan?’ - MILO® Jawab Soalan Cepumas dengan Trak Imersif 360° MILO® Goodness yang Pertama Di Dunia
 | MILO®, telah melancarkan Trak Imersif 360° MILO® Goodness yang pertama di dunia, bertujuan untuk mendidik rakyat dari pelbagai lapisan masyarakat mengenai kebaikan bahan-bahan semula jadi yang terdapat di dalam setiap cawan harian MILO® kita.
Dengan campuran unik malt barli, susu, koko, serta kombinasi 6 vitamin dan 3 mineral, MILO® telah menjadi minuman malt coklat kesayangan negara. Trak MILO® Goodness akan mendedahkan rahsia di sebalik minuman ikonik tersebut dan mempamerkan kebaikan nutrisinya.
Pengunjung berpeluang mempelajari tentang resipi asal MILO® dan merasakan teknik penyediaan yang menyumbang kepada rasa malt coklat yang tersendiri. Trak MILO® Goodness ini adalah lain dari yang lain kerana ia memberikan pengalaman 360° sepenuhnya. Penggunaan unjuran digital, cahaya atmosfera, dan efek bunyi-bunyian merenjat setiap deria yang ada lantas membawa pengunjung ke dalam dunia MILO®. Pengunjung dapat mengejutkan setiap deria dengan mengalami bauan aromatik, sentuhan, dan rupa MILO® secara langsung.
Berucap ketika pelancaran Trak MILO® Goodness hari ini, Encik Juan Aranols, Ketua Pegawai Eksekutif Nestlé (Malaysia) Berhad berkata, "Sebagai sebuah jenama yang amat dihargai oleh rakyat Malaysia sejak 70 tahun dahulu, saya begitu teruja untuk membawa misi ini ke jalanan melalui jelajah Trak MILO® Goodness yang akan menjawab soalan paling utama - Bagaimanakah MILO® dihasilkan? Melalui inisiatif ikonik ini, kami membawa khasiat, kegembiraan, dan tenaga kepada setiap komuniti dengan seteguk MILO® pada satu masa.
Maklumat lanjut boleh didapati di laman web MILO® Malaysia di
www.milo.com.my
.


WW: Kuih Pandan Thai @ Kaswi Pandan Leleh

Jumpa Kuih Pandan Thai atau dikenali sebagai Kaswi Pandan Leleh di Resto Rumah Mas, Johor Bahru.
Sedap juga, rasa santan berkrim tu kena dengan rasa pandan kuih ni.
Ternampak ada yang kongsikan resepinya di Tiktok.
Ciksun share kat sini jugak lah, kot ada yang teringin nak buat!
Resepi Kuih Pandan Thai @ Kaswi Pandan Leleh
By:
jommasakdengankakzaidah
Bahan-bahannya:
500g air pandan (6 helai daun pandan kisar dengan air)
130g santan
180g gula palm Thai
20g gula pasir
100g tepung beras
50g tepung arrowroot
20g tepung ubi
1/2 sudu teh garam
2 sudu makan air kapur
Bahan Krim Santan:
250g santan kotak + 100g air
1 sudu makan tepung beras
1 sudu teh garam
Bijan dibakar (tak letak pun takpe)
Cara-cara membuatnya:
- Masukkan air pandan, santan, gula palm Thai, dan gula pasir ke dalam periuk. Tanpa nyalakan api, gaul semua bahan ni hingga gula larut.
- Bila gula dah larut, masukkan tepung beras, gaul hingga tepung larut.
- Masukkan tepung arrowroot, tepung ubi, garam dan air kapur (ambil air yang jernih sahaja) dan gaul lagi hingga semua larut.
- Nyalakan api, kacau larutan hingga jadi pekat likat, bila kita gaul tu adunan nya ikut sekali tetapi masih lembut. Tutup api. Bagi suam-suam sekejap.
- Masukkan dalam piping bag dengan star nozzle.
- Paipkan membentuk spiral 1 pusingan atas daun pisang.
- Kalau ada acuan spiral pun boleh terus guna acuan aje.
- Bila dah siap dibentuk, sejukkan sebentar di dalam peti ais (bahagian chiller) sehingga kuih boleh ditanggalkan dari daun pisang (tak melekat).
Cara-cara membuat krim santan leleh:
- Sementara tunggu kuih mengeras, sediakan krim santan leleh.
- Masukkan santan dan tepung beras ke dalam periuk, kacau hingga tepung tak berketul.
- Bila tepung dah bergaul rata, nyalakan api.
- Masukkan garam, kacau hingga santan masak/mendidih.
- Ketepikan sebentar sehingga krim menyejuk (akan jadi pekat).
- Keluarkan kuih pandan yang dah mengeras, tuangkan krim santan leleh ke atas kuih menggunakan sudu. Tabur bijan bakar jika suka.
Banyak kerja ek?
Kalo korang tak rajin nak buat, boleh beli aje dari Anna Talam Skudai ni.
Senanggg kerja! Tinggal bayar dan makan je! 😂


WW: Munchy's LEXUS Dark Choc Cookies

Munchy's LEXUS Dark Choc Cookies
Sedappp! Very chocolatey!
Ni la rutin pagi-pagi masuk office.
Masuk pantri cari sarapan dulu. Haha!


WW: Rose Caramel Latte

Rose Caramel Latte
Caramel Latte pakai Starbucks punya sachet.
Rose petik dekat laman rumah kawan.
Dah tengahari, lapar weyyyy.
Nak makan hape???


36 Tahun Sudah

36 Tahun Sudah
| Alhamdulillah, dah 36 tahun usia ciksun di muka bumi sejak lahir pada 31 Julai 1987. Pagi-pagi masuk live TT
Marshmallow Bukit Kerinchi
, suami da set intro live supaya semua orang wish Happy Birthday to Sunah Sakura. Olorrr, sweet ngat! Masa live pun, ciksun berpeluang masuk kotak jadi guest, dan kawan-kawan bagi birthday gifts. Alhamdulillah, terima kasih semua yang baik hati dan pemurah!
Lepas tu kawan-kawan pun wish Happy Birthday dekat Facebook, IG, TT dan Whatsapp. Banyak yang mendoakan segala kebaikan untuk ciksun. Terima kasih! Tengahari pergi lunch dengan Prof, nenek, Pie dan kak Ajan. Mungkin tu juga sesi makan-makan terakhir dengan family Prof sebelum ciksun pergi berangkat. Insya'Allah.
Mungkin ada yang dah tahu, dan mungkin juga lebih ramai yang tak tahu. Insya'Allah pertengahan bulan ni ciksun akan ke Korea untuk bekerja sebagai postdoctoral researcher selama lima bulan dekat sana. Insya'Allah minggu depan ada appointment visa dekat Korean Embassy. Doakan semoga segala urusan ciksun nak buat postdoc dekat Korea ni dipermudahkan, dilancarkan perjalanan pergi dan balik, serta dalam lindungan Allah sentiasa sepanjang dekat sana nanti. Ameen.
Terima kasih semua atas doa-doa pada hari kelahiran ciksun.
P/S: Terima kasih suami.


First Time Makan Loklok Dengan Sis Lin

First Time Makan Loklok Dengan Sis Lin
 | Ni kisah hampir dua minggu yang lepas. Tengah transfer-transfer gambar dari dropbox ke laptop, nampak gambar ni walaupun sekeping je gambarnya. Haha! Nak share jugak kat sini sebab first time makan, dah jatuh hati.
Selama ni ciksun ingatkan loklok tu macam yong tau foo or steamboat cucuk-cucuk tu. Rupanya loklok ni cucuk-cucuk yang bergoreng. Lahh, salah faham selama ni. Dah sampai kedainya kat Masai nun pun, siap pilih cucuk-cucuk, pilih tahap kepedasan original, dah duduk kat meja, masih belum tahu. Akhirnya bila nampak meja sebelah makan, baru la sedar bahawa loklok ni bergoreng. Hahaha! Mamposs kena gelak dengan
Sis Lin
.
Ni je ciksun pilih sebab ada order Nasi Lemak Telur sekali. Memang lapar sebab belum makan lagi hari tu, tapi da ada nasi lemak tu, cukup lah. Ciksun pilih original je sebab takut pedas. Tapi bila rasa Sis Lin punya, takde la pedas sangat ha. Next time boleh pilih yang pedas pulak. Ku bayangkan macam yong tau foo, sup dia plain or pedas. Lahhh. Kelakor! Hahaha!
Sedap jugak loklok ni, lagi-lagi kalo kita suka dengan pilihan kita tu. Kat sini 1 cucuk 99 sen, kira RM1 lahh. Sis Lin cakap sebelum ni lagi murah harganya, sekarang dah naik. Ooo. Sempat la juga ciksun merasa dan jumpa Sis Lin sebelum berangkat pergi. Alhamdulillah.
Mekasih Sis Lin, jaga diri bebaik tau, nanti kita jumpa lagi beberapa bulan kemudian. Insya'Allah.
P/S:
 Hari ni last kat Malaysia, rasa macam nak pergi farmasi topup pil alergik.


Bersedekah Menjauhkan Seseorang Daripada Api Neraka
Daripada 'Adi Bin Hatim RA, Dia berkata, Aku mendengar Rasulullah ﷺ bersabda:
اتَّقُوا النَّارَ ولو بشِقَّةِ تَمْرَةٍ
Maksudnya: “Jagalah diri kalian daripada api neraka walaupun hanya bersedekah dengan sepotong kurma.”
Riwayat al-Bukhari (3595)
- Jom suburkan amalan sedekah sebagai sebahagian daripada kehidupan kita semua.
- Semoga kita termasuk di kalangan sebahagian hambaNya yang gemar memberi dan mudah-mudahan amal kebajikan yang dilakukan pasti akan dibalas oleh Allah SWT.

www.thenoor.co


Lirik Lagu Pahit Akan Manis Akhirnya - Ukays

Pahit Akan Manis Akhirnya
 by
Ukays

Puas aku mencuba

Menepis semua dugaan

Malah ada yang anggap

Aku lupa daratan

Peritnya aku lalui

Kemelut yang panjang

Hingga ke saat ini 'ku tidak

Ketentuan

Wanita manakah

Sanggup berkongsikan kasih

Walau madu bagiku

Tapi hempedu bagimu

Terkadang harus terima

Suratan dari-Nya

Tidak salah kalau kasih dibahagi

Seadilnya

Telah ... kupikir sedalamnya

Untuk membuat keputusan

Harus aku berterus terang

Jujur dalam perbuatan

Dan ... jatuh air mataku

Mendengar pengakuan ikhlasmu

Sanggup bersaudarakan dia

Walau hakikatnya hatimu terluka

Telah ... kupikir sedalamnya

Untuk membuat keputusan

Harus aku berterus terang

Jujur dalam perbuatan

Dan ... jatuh air mataku

Mendengar pengakuan ikhlasmu

Sanggup bersaudarakan dia

Walau hakikatnya hatimu terluka

Moga suatu hari

Sembuhlah luka

Dan kembali ceria

Walau hati aku ini milik

Engkau dan dia

Dan kembali ceria

Walau hati aku ini milik

Engkau dan dia


Resepi Ayam Woku Ala Indonesia

Resepi Ayam Woku Ala Indonesia
 | Tiba-tiba kita ke Indonesia pulak ye. Alkisahnya, hari tu ada kawan TikTok hadiahkan lauk basah sempena birthday ciksun. Tanjat betul ciksun dibuatnya, tak pernah-pernah orang bagi hadiah birthday lauk basah lengkap untuk ciksun. Dia siap cari resepi gulai ayam katanya sebelum pilih item yang nak dibeli dari Pasar Peladang Skudai nun. Gigih weyyy 😂
Tapi tiba-tiba tengahari dia PM resepi Ayam Woku pulak dekat Facebook. Lahhh, bertukar selera keee. Tapi yang nak masaknya ciksun nanti, dia jauh nun di KL, share resepi pun, tetap tak boleh nak makan bersama. Haha! Ciksun tengok resepi, ada juga bahan yang tak ada kat rumah. So, rasanya proceed aje dengan gulai ayam. Tapi bila dah petang, geledah peti ais, nampak ada limau nipis. Ehhh, boleh ni buat Ayam Woku!
So, ciksun pun prepare lah bahan-bahan ikut resepi tu. Buah keras je ciksun takde kat rumah, hampir-hampir nak pakai buah pala sebab tersalah ingat. Mujur lah bau dulu, eh ni macam bau
Kek Buah Kukus
! Kalau pakai tu, mesti Ayam Woku ciksun rasa macam kek buah, lahhh tiberrr! So takpe lah kalau takde buah keras. Resepi yang dikongsikan tu pun tak bagi amaun yang tepat untuk setiap bahan. Ciksun main agak-agak aje.
Rasanya sedap juga, lebih kurang macam Ungkep Ayam, cuma Ayam Woku ni takde pakai segala jintan dan biji ketumbar tu. Air asam jawa pulak digantikan dengan air perahan limau nipis aje. Kuahnya rasa masam-masam manis, sedap dan boleh bertambah nasi dibuatnya. Kalau nak kuah lagi banyak dan pekat tanpa buah keras, boleh lebihkan bawang merah.
Ok, jom tengok resepi!
Resepi Ayam Woku Ala Indonesia
Sumber:
Sajian Resepi
Bahan-bahannya:
10 ketul ayam saiz sederhana (diperap dengan air limau nipis selama 30 minit dalam peti ais)
3 - 5 helai daun limau purut
Segenggam daun kemangi (ciksun pakai Mrs. Burns' Lemon Basil kat kebun)
2 batang serai (diketuk)
1 biji limau nipis
Serbuk kunyit
Minyak untuk menggoreng ayam
Garam dan gula secukup rasa
Bahan Kisar:
7 - 10 biji bawang merah
3 ulas bawang putih
3 - 5 tangkai cili api
1 - 2 tangkai cili hijau
1 inchi halia
2 inchi kunyit hidup
2 biji buah keras
Cara-cara membuatnya:
Goreng ayam setengah masak dengan garam dan serbuk kunyit (tak nak goreng pun boleh).
Tumis bahan kisar dan serai sampai wangi.
Masukkan air sedikit dan ayam, gaul rata. Biar kuah mendidih dan memekat.
Masukkan daun kemangi dan daun limau purut.
Perah limau nipis dan gaul lagi.
Perasakan dengan gula dan garam secukupnya.
Tutup api, sedia untuk dihidangkan dengan nasi putih panas-panas.


Screening TB di Kempas Medical Centre untuk Visa Korea Lebih 90 Hari
| Kalau ada yang baca entri birthday ciksun dua hari lepas, korang mesti tahu ciksun akan ke Korea pada pertengahan bulan ni, insya'Allah. Jadi sekarang dah sibuk dengan persiapan untuk ke sana. Isnin ni pulak ciksun akan pergi ke kedutaan Korea kat KL untuk urusan visa.
Bagi permohonan visa melebihi 90 hari, diwajibkan untuk buat screening tuberculosis (TB) kalau korang dari negara yang tersenarai kena buat ujian ni. Malaysia termasuk dalam senarai negara wajib buat ujian ni. Maka, ciksun wajib buat, tapi suami tak perlu buat sebab nanti dia stay dalam seminggu camtu je, insya'Allah. Nak buat screening TB untuk visa korea ni pulak hanya boleh di hospital yang diorang tetapkan aje. List designated hospitals ni korang boleh semak dekat
website embassy
.
Kalo kat Johor ni, hanya ada satu hospital aje, iaitu
Kempas Medical Centre
. Ciksun belek website dia dulu tengok-tengok apa yang patut. Terjumpa lah nombor whatsapp untuk buat appointment. Terus contact pihak berkenaan, tanya prosedur untuk book appointment. Diorang akan bagi senarai specialist yang boleh buat ujian TB kat situ, so kita boleh pilih nak buat dengan sape. Ciksun tak kisah pun dengan sape, asalkan buat. Ciksun pilih Dr. Chua, tanya tarikh bila yang terdekat. Sebenarnya ciksun dah ubah juga tarikh appointment ni sekali, sebab belum dapat tarikh appointment visa masa memula tu. Bila da dapat tarikh appointment visa, baru ciksun reschedule tarikh appointment ujian TB yang baru.
Screening TB ni result akan dapat hari yang sama juga kalo takde ape-ape yang serius, paru-paru clear dan takde simptom TB. Ciksun tanya jugak berapa kos untuk buat screening TB ni. Diorang cakap, biasanya consultation antara RM100 - RM250 tak termasuk screening. Ujian TB tu bayarannya ditentukan oleh ujian apa yang kita akan ambik, sama ada x-ray ke, ujian air liur ke, ujian darah ke dan lain-lain. Ok lah, ciksun macam bajet-bajet mungkin RM500 jugak ni. So, standby aje.
Semalam, ciksun ke Kempas Medical Centre untuk buat ujian TB ni. Dapat appointment pukul 2 petang. Parking area open space depan hospital (percuma), then menapak sikit melalui gate tepi hospital tu. Terus naik ke tingkat 1, pergi cluster B5. Bawak
borang ujian yang dimuat turun dari website embassy
 dan
sekeping gambar berukuran passport background putih
. Ini wajib.
Ciksun first time datang ke hospital ni, jadi kene isi borang maklumat diri sekejap. Then nurse check BP, suhu, tanya tinggi berapa cm, dan timbang berat badan. Suhu ciksun time tu 37.6 C, eh panas sikit. Ciksun rasa sebab tengahari semalam memang panas, then ciksun pun menapak dari parking ke hospital tu kena panas jugak. Sebab tu suhu badan masih tinggi lagi. Lepas diorang ambik semua maklumat tu, tunggu sekejap kat kerusi yang disediakan.
Then, nurse panggil dan bagi satu kertas invois untuk bayar deposit dekat kaunter tingkat bawah. Dah bayar deposit, boleh terus ke radiology untuk buat x-ray. Turun ke ground floor, ambik nombor, tak sampai 5 saat, terus kena panggil nombornya. Deposit RM150, ciksun bayar guna debit card. Lepas bayar, diorang bagi resit dan suruh ke radiology di tingkat yang sama.
Bagi kertas request buat x-ray dari Dr. Chua, dan tunjukkan resit bayaran kepada pihak radiology. Diorang minta tunggu sekejap kat depan ruangan bilik x-ray tu. Radiologist check bilik x-ray sekejap, tengok kekosongan. Ada bilik kosong, dia terus panggil ciksun masuk dalam. Dia tanya bila last ciksun period, kemudian kena tukar pakaian khas untuk buat x-ray. Tarik nafas dekat mesin x-ray tu, then lepas. Sekejap ajeee. Lepas buat x-ray terus naik atas balik ke cluster B5, tunggu result.
Boring menunggu sampai tak tahu nak buat apa.
Ramai jugak pesakit hari tu yang jumpa Dr. Chua, jadi kena tunggu lama sikit. Sesambil tunggu, belek-belek la TikTok, tengok TV, tengok orang lalu-lalang, balas-balas mesej telegram, whatsapp dan sebagainya. Perut dah laperrrr. Haha. Dalam pukul 3.30 gitu baru la nama ciksun dipanggil masuk ke bilik Dr. Chua.
Dr. Chua tengok borang. "Nak belajar kat Koreaaa ke ni adik?"
Fuhhh, terasa begitu muda.
"Kerja, Dr."
"Ooo, kerjaaaa. Ada alergik ubat apa-apa tak?" Dr. Chua tanya sambil isi borang ujian TB yang ciksun bawak. Seingat ciksun takde, kecuali ubat muntah Maxolone tu dulu. Dr. Chua cakap tu mungkin bukan alergik lah, hanya kesan sampingan aje. Owhh, okay! Lepas ni boleh jawab takde dahhh kat tempat lain. Hihi.
Then, tengok result x-ray, alhamdulillah paru-paru ciksun clear. Takde simptom TB atau inactive TB. Tapi belah bawah paru-paru tu ade dark spots, lahhh nampak sangat perut ciksun kosong dan kelaparan sebab ada excess gas. Hahaha! Dr. Chua tanya juga ada demam ke tak beberapa hari sebelum ni, batuk-batuk etc. Alhamdulillah takde. Setel. Keluar dari bilik Dr. Chua, tunggu nurse update rekod kejap. Then nurse panggil sign borang bayaran, bagi bil yang perlu dibayar di tingkat bawah tadi juga. Dah setel bayar bil baru boleh naik balik dan ambik filem x-ray serta borang ujian TB.
Ciksun turun ambil nombor giliran bayaran kat tingkat bawah. Kali ni ramai sikit lah orang menunggu, tapi takde la lama sangat. Dalam tak sampai lima orang pun. Bayaran bil ciksun RM149 untuk ujian TB tu termasuk consultation. Jadi diorang pulangkan baki RM1 daripada deposit yang dah dibayar awal-awal tadi aje. Alhamdulillah.
Naik semula ke tingkat 1, tunjuk resit dekat nurse, diorang pun bagi filem x-ray dan borang ujian TB yang telah dilengkapkan. Setel ciksun punya ujian TB kat sini. Perut yang lapar dan tekak yang haus tadi meminta untuk dibelikan sesuatu. Ciksun beli aje la kopi dengan sandwich kat lobi tu. Senangg. Tekun tengok barista buat kopi.
Dah dapat kopi dan sandwich, terus gerak ke kereta.
Makan sekejap dalam kereta sebelum gerak balik rumah.
Alhamdulillah, Allah permudahkan semuanya.


Alhamdulillah, Dah Hampir Dua Minggu di Korea
 | Entri ni mula dikarang pada Hari Merdeka, jadi satu perenggan atas kene delete sebab hari ni dah bukan Hari Merdeka 😂
Alhamdulillah, dah hampir dua minggu ciksun kat sini. Sampai Busan kul 10 pagi 21 Ogos 2023. Dalam tengahari juga baru sampai rumah. Dari airport ke rumah, ciksun ambik teksi aje. Tapi pakcik teksi tu tak berapa tahu sangat jalan, so ambik masa sejam lebih mencari bangunan rumah ciksun. Siap tanya sana-sini, pun tak tahu kat mana. Sampai akhirnya ciksun nampak agent rumah berdiri depan bangunan. Kenal sebab kawan ciksun ade share gambar agent tu kat KakaoTalk masa ciksun mintak gambar rumah. Allahu, dengan time tu ciksun belum ada simcard Korea lagi. Bergantung sepenuhnya kepada public wifi yang kejap ada kejap hilang. Serabut juga dibuatnya.
View sepanjang jalan dari airport ke rumah di Nam-gu.
Prof. Yeon pun call guna whatsapp, tak masuk sebab takde line. Whatsapp semua masuk bila ciksun dah dekat rumah, connect dengan wifi rumah. Prof. Yeon hantar student master dia, untuk tolong ciksun berkomunikasi dengan realtor tu sebab dia tak pandai cakap omputih. Student tu pulak orang Myanmar, pandai cakap Korea. Alhamdulillah.
Sign kontrak rumah 6 bulan di pejabat realtor.
One room rental di Nam-gu, Busan.
Ni lah rupa rumah ciksun. One room rental, macam studio lah lengkap semuanya. Tak besar sangat, tak kecik sangat. Cukup-cukup la untuk ciksun duduk seorang diri selama 6 bulan. Bilik ada peti ais, mesin basuh, dapur, bilik air, almari, katil dengan tilam, TV, aircond, heater, dan wifi. Cuma takde bantal, selimut, pinggan mangkuk, dan segala perkakas asasi lainnya. Yang ni kena beli sendiri lah. Ciksun perasan ada Daiso tak jauh dari rumah masa pergi sign kontrak dengan realtor tu kat office dia. Jadi petang tu ciksun pergi Daiso untuk beli apa yang patut.
Pergi Daiso jalan kaki je.
Ni sebelum kemas.
Dah kemas, nampak la macam rumah kan. Tapi ni hari pertama. Sekarang dah makin bertambah tepi sinki tu.
Stok makanan sementara belum jumpa pasar.
Mahal memang mahal jugak la kos hidup kat sini. Sebab tu suami ciksun tak ikut datang sini. Tak cukup bajet untuk kitorang berdua. Nanti insya'Allah ada rezeki lebih, dia datang jenguk ciksun kat sini. Doakan moga murah rezeki kami, ya. Mengalir air mata jugak dalam flight and masa duduk sorang atas katil. Rasa macam awkward sangat sorang-sorang di tempat asing. Rasa macam nak balik Malaysia time tu jugak, and soal diri sendiri kenapa la sanggup ambik kerja ni. Huhu.
Tu la perasaan masa awal-awal sampai.
Now da hampir dua minggu, dah boleh adapt sikit-sikit dengan kehidupan baru ni. Muslim kat sini sangat minoriti. Ciksun tak jumpa lagi orang Malaysia, jumpa orang Indonesia aje masa conference kat Jeju Island. Itu nanti ciksun share dalam entri lain ek. Sebab dah dua minggu, memang bertimbun la cerita yang nak dikongsi tu. Haha! Padan muka, sape suruh lambat update!
Yang penting, ciksun perasan orang kat sini jenis don't care, and mungkin diajar dari kecik supaya tak perhatikan orang sampai orang rasa tak selesa. Jenis tak banyak soal juga. Jadi mudah kat situ dan kita pun tak rasa berbeza walaupun memang tak sama, alhamdulillah.
Ingatkan nak keluar lagi malam ni pergi emart beli barang dapur, tapi hujan pulak.
P/S:
 Terima kasih suami, kawan-kawan team Marshmallow, housemates yang datang buat surprise hantar kat airport, dan lelain. Ciksun sangat hargainya.


Fly ke Jeju - Naik Subway Dari Rumah ke Gimhae International Airport, Busan
| Sehari selepas tiba di Busan, ciksun dah beli tiket untuk fly ke Jeju Island pulak. Ada conference kat sana bermula dari 23 Ogos. 22hb malamnya ciksun punya flight naik Jin Air. Dari pagi, ciksun masih lagi menunggu parcel pertama sampai ke rumah di Busan. Kawan ciksun belikan simcard Korea untuk ciksun.
Risau juga waktu tu, entah pukul berapa la simcard nya nak sampai. Ciksun dah nak gerak ke airport lepas Asar. Time hampir nak gerak, bukak pintu rumah, eh dah ada parcel dah tepi pintu. Ooo, diorang kat sini jenis tinggal je parcel tepi pintu. Alhamdulillah, dapat dah simcard, terus masukkan dalam fon. Tapi ada masalah pulak simcard nya sampai la ciksun balik dari Jeju baru setel.
Nak tahu tak kenapa?
Phone ciksun boleh guna dual simcard. Jadi ciksun pakai la dedua sekali. Rupanya bila pakai dedua macam tu, dia jadi limited access untuk simcard Korea tu. Ciksun just realized benda ni bila saja try keluarkan dulu simcard Malaysia dan pakai simcard Korea tu semata. Lahh, baru la ciksun dapat guna simcard tu sepenuhnya. Kalau tak, masa limited access tu ciksun hanya boleh text whatsapp dan Kakaotalk saje. Nak guna map ke, hantar gambar ke, bukak social media ke, semua tak boleh. Seksa betul rasanya. Kena mengharapkan wifi aje selama seminggu tu.
Bayangkan lerr, kita ni nak pergi airport pakai subway, baru-baru nak belajar. Nak rujuk Naver Map or Kakao Metro pun tak lepas. Hahaha! Bertabah lahhh. Subway station tak jauh dari rumah ciksun, jalan kaki tak sampai 5 minit dah sampai. Untuk first time, ciksun tak beli pun Transportation card Korea. Pakai cash aje kat mesin beli tiket. Beli one way journey tiap kali. Tak study lagi pasal transportation card tu semua.
Dari rumah ciksun, naik subway Line 2 dekat Kyungsung Univ. Pukyong NAT'L Univ. station sampai ke Sasang station (₩1,600). Kena tukar train pulak naik Busan-Gimhae Light Rail dari Sasang station ke Gimhae International Airport (₩1,400). Yang ni tricky sikit, untuk yang baru sampai macam ciksun ni jadi blur blur. Rupanya kena jalan jauh sikit dari tempat kita exit dari subway Line 2 tadi, ikut je signage yang ditunjuk dekat station tu untuk ke Busan-Gimhae Light Rail punya station. Sebab dia kan train yang berbeza, so akan naik dekat platform lain.
Alhamdulillah, ciksun selamat sampai airport pada masa yang dirancang. Memang berbaloi-baloi naik subway, tapi ambil masa yang lama sikit lah. Lama pun tak sampai sejam. 45 minit je lebih kurang. Tukar kepada RM, dalam RM12 aje berbanding naik teksi hari tu. Gulppp.
Dan flight ciksun pulak delay dari pukul 7 malam jadi pukul 8 lebih malam. Jin Air ni rasanya memang camni, banyak delay. Masa balik dari Jeju ke Busan pun delay jugak tapi tak sampai 1 jam lah. Ok, nanti ciksun sambung cerita bila dah tiba kat Jeju pulak ek.
Bye!


Sekarang Musim Panas di Korea

Sekarang Musim Panas di Korea |
Ye, tapi da hujung-hujung nak masuk musim luruh dah. Masa mula-mula sampai bulan lepas, memang terkejut juga dengan kepanasan suhu musim panas dia. Berkicap wei ketiak. Kita pulak bertudung, memang nampak basah peluh kat tudung tu kalau berjalan jauh. Tapi kalau musim panas pun, dia tak sentiasa panas. Ada hari tu seminggu juga hujan turun setiap hari. Masa kat Jeju hujan, balik Busan pun hujan sampai tak dapat nak jemur kain kat atas. Terpaksa ciksun beli satu ampaian untuk letak dalam bilik. So, jemur dalam bilik aje lah, bukak tingkap kecik dan anginkan dengan kipas.
Tapi kalo cuaca panas diramal sampai hujung minggu, memang syok. Boleh basuh baju banyak dan jemur kat rooftop. Ye, rumah ciksun ada rooftop yang accessible by tenants. Boleh jemur kain, boleh lepak-lepak, lepas tu siap ada mini kebun jugak yang owner or agent rumah ni punya. Dia siap pesan, kalau nak amek terung kat kebun tu, amek aje, bagitau je dia kalo nak makan. Haha. Tapi setakat ni tak pernah lagi la ciksun petik terung tu. Susah nak berkomunikasi dengan dia sebab dia tak tahu cakap omputih.
Saja lah buat entri selingan, sebab
kakmim
 tanya sekarang musim apa kat Korea. Ni la jawapan dia. Hihi.
Ok, jumpa lagi nanti!


Terima Kasih Kawan-kawan Yang Hantar Kat Airport
 | Kembali ke moment sebelum
berangkat ke Korea
, ciksun nak ucapkan terima kasih kat kawan-kawan yang hantar ciksun hari tu. Nak simpan kat sini kenangan bergambar nya. Beberapa hari sebelum berangkat, ciksun gerak dari JB ke KL naik kereta. Balik Kedah dulu dengan suami untuk jumpa keluarga kat kampung, naik bas. Kereta ciksun, kami tinggalkan di parking rumah suami. Masa ni dah bawak segala beg bagasi. Jadi memang tinggalkan dalam kereta aje waktu tu.
Kat Kedah musim buah-buahan, sempat la merasa petik manggis, rambutan, dokong, dan rambai. Meriah sekeliling laman rumah mertua dan kakak ipar. Ayah mertua turut bekalkan kami dengan buah cempedak untuk dibawa balik ke KL. Gigih juga kami bawak naik bas. Sempat bersua muka dengan rakan TikTok, EijaIsmail di Terminal Bas Shahab Alor Setar. Manis orangnya dan dah sewajarnya ciksun panggil dia kakak. Jauh datang dari Jitra sebab nak jumpa kami. Dia bekalkan juga kek Kurma dan puding.
Sampai bas kami gerak, dia masih kat terminal dan bagi lambaian terakhir. Terima kasih kak Eija. Sampai KL, ciksun ambil kereta dan balik ke rumah adik di Shah Alam. Bawak buah-buahan dari kampung juga untuk adik. Suka lah dia, durian aje takde sebab da habis musimnya. Ciksun stay dalam berapa hari kat rumah adik, sebelum suami ambil ciksun hari Ahad malam untuk ke airport. Dak Amad buat surprise pulak, tiba-tiba wujud dalam kereta bersama dak Syukur. Kemain whatsapp kata tak sempat nak jumpa. Hek elehhhh. Ciksun buat reaksi tak terkejut pun. Hahaha!
Sampai airport dalam pukul 10 lebih, kami pergi wrap luggage besar ciksun dulu. Risau juga kalo terkemik ke ape sebab berat gila, lebih 20kg beg tu. Mula-mula nak wrap pakai plastik je, tapi brother tu cakap better beli wrap kain tu, boleh pakai lagi nanti bila-bila. Suami ciksun pun suruh pakai wrap kain tu. Ciksun proceed je lah, ikut mana yang baik. RM90 kot kalo tak silap sarung kain ni, mekasih suami belanja.
Dalam pukul 11 lebih, kawan-kawan TikTok pun sampai. Zahra, Yan, Chef Iman dan anak-anak, serta Deebot pun datang ke airport. Sempat pulak lah suami hulur bekas kek kurma untuk diorang rasa-rasa kat depan departure hall tu. Hahaha! Terima kasih kepada kak Eija yang bekalkan kek 😂
Lepas tu, pergi print bag tag dan berbaris untuk drop luggage. Ramai juga yang naik flight kul 2 pagi ni. Masa berbaris tu suami cakap nak ke toilet kejap. Lama betul dia pergi toilet sampai ciksun da pergi tukar kaunter lain and siap drop luggage pun dia tak balik dari toilet. Risau da ciksun, and akhirnya dia muncul dengan kejutan. Tak, tak. Dia bukan buat kejutan bersama luggage nak pergi Korea. Tapi tiberrr ade housemates ciksun dari JB weyyy datang!
Lorrrr, bersekongkol dengan laki aku yee korang. Hahaha! Mekasih weyyy datang hantar. Terkejut betul ciksun dibuatnya. Mengada betul lah memasing konon tak sempat jumpa lahhh, siap tanya dah kat airport ke ape. Yihhh 😂😂😂
Ada yang balik awal, ada yang stay sampai ciksun masuk balai berlepas. Teringat sampai sekarang mimik wajah suami ciksun yang sempat ciksun pandang kali terakhir sebelum ke paspport scanner. Huhuhu. Lepas scan paspport, tengok balik kat tempat tu, diorang semua da takde. Da gerak balik da semua. Alhamdulillah, mekasih semua yang hantar ciksun hari tu. Ciksun hargai sangat-sangat.
Mula sedar akhirnya ciksun seorang diri dan kena kuat. Nah ciksun share gambar-gambar selepas diorang semua gerak.
Beg besar tu dapat tag kuning ni and kene inspection. Ikut je arahan diorang and pergi custom clearance counter. Dia nak tengok ape kat dalam je. Rupanya gelang kristal ciksun tu yang mencurigakan. Haha! Then dia lepaskan aje.
Alhamdulillah ala kulli hal. Allah permudahkan semuanya. Nanti ciksun share lagi entri masa ke Jeju pulak ya. Banyak betul entri nak kena update ni.